L'Ajuntament atorga ja el 50% de les ajudes directes per a fomentar la innovació i la transformació digital de les micro-empreses de Gandia
09 març 2021

## L'Ajuntament atorga ja el 50% de les ajudes directes per a fomentar la innovació i la transformació digital de les micro-empreses de Gandia09 març 2021Última actualització: 14 juliol 2025

![](../gestion/img/ab72d2212a36d71bc6d318daf3f78d23e4f3b6ac6ba2a694129cf73c7858b13f.jpg)  
  

El r**egidor de Polítiques Econòmiques i Comerç, Ferran Martínez**, acompanyat de l’**edil d’Economia i Hisenda, Salvador Gregori**, ha anunciat aquest matí l’aprovació, en la Junta de Govern Local d’ahir dilluns, de les primeres 32 ajudes directes per a fomentar la innovació i la transformació digital de les micro i xicotetes empreses de la ciutat, amb l’objectiu de fer-les més competitives i operatives en un entorn cada dia més digitalitzat. 9 sol•licituds més seran aprovades també el pròxim dilluns, el que representarà pràcticament el 50% de les 88 presentades fins ara, per una quantitat econòmica d’entre 65 i 70.000 euros (una mitjana de 1.600 € per empresa/autònom). De la resta de sol·licituds, 27 es troben en estudi i 16 han estat rebutjades: 4 per renúncia i la resta per tractar-se de despeses no subvencionables segons les bases.

“_Les ajudes pal•liatives, reconstructores i estimuladores del consum enfront de la crisi provocada per la pandèmia, són el pilars bàsics de la política incentivadora del comerç i els serveis d’aquest govern. En aquest cas, l’objectiu d’aquestes ajudes directes és fer les pimes i autònoms (dedicats a l’activitat comercial, inclosa la prestació de serveis, i a l’activitat turística) més competitives i operatives en un entorn cada vegada més digitalitzat. Es tracta d’un doble estímul, ja que també ajudem a les empreses especialitzades del món digital, que s’encarreguen de la creació, el seguiment i la gestió del productes tecnològics contractats per les empreses. El tecnològic és també un sector estratègic per a la nostra ciutat_”, ha explicat Martínez.

Per la seua banda, Gregori ha recordat que “_és imprescindible que el teixit productiu se sume al carro de la transformació digital, sobretot en el sector serveis, tan important per a Gandia. De totes les iniciatives d’ajudes econòmiques per al sector, aquesta i els xecs consum són les més innovadores_”.

**Perfil sol·licitant**

Segons ha informat el regidor de Polítiques Econòmiques i Innovació, el 76% de les sol·licituds corresponen als sectors comerç i serveis (15% hostaleria), i del 24% restant, un 9% són empreses tecnològiques.

        La meitat de les sol·licituds, 47’78%, empren les ajudes per a fomentar i millorar la venda online, front a un 26’83%, que inverteixen en software per a millorar la gestió de les empreses. Un 17% ho fa en solucions de terminal en punt de venda.

        _“Aquesta seria la foto de les ajudes, que coincideixen amb les nostres previsions, perquè reprodueixen l’estructura dels sectors de la ciutat i el tipus de necessitat... D’altra banda, considerem que el ritme de presentació de sol·licituds anirà augmentant, perquè la dinàmica dels productes subvencionables necessiten un procés”._

        Finalment, Martínez ha assegurat que, en cas de no consumir-se el pressupost de 300.000 € es realitzaria una nova edició.

**Bases**

Cal recordar, que poden acollir-se a aquestes ajudes, les **microempreses i xicotetes empreses** amb **domicili fiscal o centre de treball a Gandia**, dedicades a l’**activitat comercial, inclosa la prestació de serveis**, i a l’**activitat turística**. 

Les ajudes cobriran un **80% de la despesa**, fins un màxim de 2400€, sempre i quan es realitze una **inversió mínima de 600 euros** en alguna de les activitats de modernització establertes a la convocatòria:

*   Solucions de connectivitat;
*   Implantació de tecnologies TIC, per tal de garantir la confidencialitat, disponibilitat i integritat de les dades, la seguretat de les xarxes i dels serveis electrònics.
*   Comerç electrònic i màrqueting digital.
*   Consultoria i assessorament per al diagnòstic tecnològic de l’empresa.  
    

El termini per a sol·licitar-les finalitzarà el pròxim 1 de juny de 2021 i seran computables les despeses realitzades en aquest tipus d’accions des del 14 de març de 2020.

[Twittear](https://twitter.com/share)